Пасля заканчэння універсітэта быў рэдактарам Беларускай рэспубліканскай сялянскай радыёгазеты “Калгасны заклік” і намеснікам старшыні камітэта радыёвешчання пры ЦВК БССР, інструктарам ЦК КП(б) Беларусі, рэдактарам і ўпаўнаважаным Глаўліта, Партвыдавецтва ЦК КПБ(б). У гэты час яго артыкулы часта друкаваліся ў газетах “Камуніст” (Бабрускі павет), “Чырвоная Змена”, “Звязда”, “Савецкая Беларусь”, “Камуніст Калініншчыны” за подпісамі Мікалай Адзінец, Мікола Адзінец, Нічыпар Краж або Белкін.